Jussi Ahlroth

Jussi Ahlroth (s. 1973) on suomalainen kulttuuritoimittaja ja kriitikko. Hän on työskennellyt Helsingin Sanomissa vuodesta 2003 lähtien. Ahlroth arvioi muun muassa science fictionia, fantasiaa, uskontoihin liittyvää kirjallisuutta ja angloamerikkalaista sarjakuvaa. Ahlroth on kirjoittanut Helsingin Sanomien Nyt-liitteeseen Game of Thrones -televisiosarjan jaksoarvioita sekä spekulaatioita.

Ahlroth on opiskellut yliopistossa yleistä kirjallisuustiedettä, teoreettista filosofiaa, semiotiikkaa ja folkloristiikkaa.

Ahlroth soitti Amorphiksen esimuodossa Abhorrencessa bassoa vuosina 1989–1990. Myöhemmin Ahlroth on soittanut rock-yhtye Spihassa, joka vaikutti vuosina 1999–2005. Vuonna 2006 ilmestyi Ahlrothin kirjoittama teos Mie oon Lordi, joka kertoo suomalaisen Lordi-yhtyeen historiasta yhtyeen jäsenten lapsuudesta nykypäiviin saakka.

Ahlroth harjoittaa Tiibetin buddhalaisuuteen kuuluvaa Aro gTér -perinnettä. Hänen hengellinen nimensä on Ngakpa Trømtsal Dorje.

Diskografia

Abhorrence

Spiha

Kirjat

Lähteet

Aiheesta muualla 
 Jussi Ahlrothin artikkelit HS.fi:ssä
 

Helsingin Sanomien toimittajat
Suomalaiset tietokirjailijat
Suomalaiset toimittajat
Suomalaiset basistit
Suomalaiset kitaristit
Suomalaiset musiikkikriitikot
Vuonna 1973 syntyneet
Elävät henkilöt